b'\n_START_ARTICLE_\nKapela Svetega Duha, Ve\xc4\x8deslavci\n_START_SECTION_\nOpis kapele\n_START_PARAGRAPH_\nNa mestu dana\xc5\xa1nje kapele je neko\xc4\x8d \xc5\xbee stala majhna kapela, o kateri poro\xc4\x8da vizitacijski zapisnik iz leta 1829 in jo omenja somboteljski \xc5\xa1ematizem leta 1914. Jo\xc5\xbeef Ko\xc5\xa1i\xc4\x8d pi\xc5\xa1e, da je bila ta kapela zgrajena leta 1815 in dobila prekmurski napis: Boug blagoszlovi nasse delo. Dana\xc5\xa1nja je bila zgrajena leta 1928. Temeljito obnovljena je bila v letih 1994, ko so naredili hidroizolacijo in jo na novo pokrili z bobrovcem. Leta 1996 so kapelo zunaj in znotraj na novo ometali, ter prepleskali. Kapela je posve\xc4\x8dena svetemu Duhu, pro\xc5\xa1\xc4\x8denje pa je na binko\xc5\xa1ti.\n_START_SECTION_\nArhitektura\n_START_PARAGRAPH_\nKapela iz leta 1928 ima vitek in visok zvonik s strmo streho. Deli jo pilasterska profilacija in okenske odprtine, ki so polkro\xc5\xbeno zaklju\xc4\x8dene.'